b"\n_START_ARTICLE_\nBiblioteca Nacional de Maurici\n_START_SECTION_\nHist\xc3\xb2ria\n_START_PARAGRAPH_\nL'associaci\xc3\xb3 d'alumnes Fullbright organitz\xc3\xa0 el 1992 un seminari sobre la necessitat d'establir una biblioteca nacional a Maurici. El desembre de 1996 la iniciativa legislativa d'una llei que establira la biblioteca nacional es va presentar a l'assemblea. L'octubre de 1977, la llei fou publicada. El Consell de la Biblioteca Nacional fou establit el desembre de 1997 i l'abril de 1999, la biblioteca aconseguiria el primer director._NEWLINE_Va ser creada el 8 de desembre de 1999 amb la llei de Biblioteca Nacional n\xc3\xbam. 32 de 1996 despr\xc3\xa9s de grans esfor\xc3\xa7os. Amb la llei n\xc3\xbam. 22 de 1999 de Biblioteca Nacional es va establir la funci\xc3\xb3 de dip\xc3\xb2sit legal a la biblioteca. El 2004, tenia 24 persones treballant-hi i un fons de 200.000 materials._NEWLINE_Introdu\xc3\xad la catalogaci\xc3\xb3 en la publicaci\xc3\xb3. La biblioteca arrib\xc3\xa0 a establir un sistema de control de qualitat i obtingu\xc3\xa9 la certificaci\xc3\xb3 en ISO._NEWLINE_Un estudi del 2009, explicava que moltes editorials servien trucs per no haver de donar al dip\xc3\xb2sit legal i que no s'havia arribat a multar a cap infractor. Tamb\xc3\xa9 va considerar que era millorable en molts aspectes com la falta d'actualitzaci\xc3\xb3 de les lleis sobre el dip\xc3\xb2sit legal i el control bibliogr\xc3\xa0fic i la millora de la formaci\xc3\xb3 dels treballadors, a m\xc3\xa9s d'un millor finan\xc3\xa7ament.\n_START_SECTION_\nFuncions\n_START_PARAGRAPH_\nL'objectiu estatutori de la biblioteca \xc3\xa9s la de ser el centre bibliogr\xc3\xa0fic nacional, creant i mantenint la bibliografia nacional. Per a a\xc3\xa7\xc3\xb2, s'establ\xc3\xad que actuara com a dip\xc3\xb2sit legal de les obres publicades a l'estat, quedant establit que es donaren 6 c\xc3\xb2pies obligat\xc3\xb2riament so pena de multa no importa el tipus de publicaci\xc3\xb3._NEWLINE_Exerceix el control bibliogr\xc3\xa0fic amb la publicaci\xc3\xb3 dels National Union Catalogue of Mauritiana monographs o la Union List of Periodicals, accessibles al lloc web, i amb la Bibliografia Nacional de Maurici, que presenta els registres de manera classificada i ordenada per mat\xc3\xa8ries i que \xc3\xa9s publicada cada tres anys. La Bibliografia Nacional no mostra les obres audiovisuals, malgrat que s\xc3\xad s\xc3\xb3n recollides pel dip\xc3\xb2sit legal de la biblioteca._NEWLINE_La Biblioteca tracta d'adquirir els fons de Maurici publicats a l'estranger, per\xc3\xb2 t\xc3\xa9 l\xc3\xadmits._NEWLINE_Ramjaun (2009, p.\xc2\xa0299) crid\xc3\xa0 l'atenci\xc3\xb3 que la norma que establia la biblioteca nacional com a dip\xc3\xb2sit legal no inclogu\xc3\xa9 recursos web com a objecte._NEWLINE_Altres funcions s\xc3\xb3n: la promoci\xc3\xb3 de l'\xc3\xbas de les biblioteques, la participaci\xc3\xb3 en la planificaci\xc3\xb3 dels serveis de biblioteques del pa\xc3\xads (concretament el sistema bibliotecari de Maurici), promoure la cooperaci\xc3\xb3 entre les biblioteques dins i fora del pa\xc3\xads i promoure el pr\xc3\xa9stec dels seus fons._NEWLINE_Actua com a ag\xc3\xa8ncia d'ISSN.\n_START_SECTION_\nFuncionament\n_START_PARAGRAPH_\nEl govern de la biblioteca \xc3\xa9s realitzada pel Consell de la Biblioteca Nacional, format per bibliotecaris i representants dels ministeris. Aquest consell \xc3\xa9s presidit per una persona amb formaci\xc3\xb3 acad\xc3\xa8mica distingida que \xc3\xa9s nomenat pel ministre._NEWLINE_El Consell de la Biblioteca Nacional ha creat rutes: la ruta organitzativa de 1998-2003 i la ruta per al desenvolupament durant l'any 2004-2005.\n_START_SECTION_\nCol\xc2\xb7lecci\xc3\xb3\n_START_PARAGRAPH_\nEls fons provenen del dip\xc3\xb2sit legal, de les donacions de particulars i de les donacions de la UNESCO, el Banc Mundial, les Nacions Unides i el Fons Monetari Internacional. Destaca que cont\xc3\xa9 peri\xc3\xb2dics de fins al 1777._NEWLINE_El 2004 hi havia 200.000 fons."